23/03/2011 | Administración LocalMunicipal
Valdoviño
Bases para a provisión de prazas vacantes da relación de postos de traballo do Concello de Valdoviño -oferta emprego público ano 2010-

Por acordo da XGL de data 4 de Marzo de 2010, de acordo co disposto na L. R. B. R. L., aprobáronse as Bases Reguladoras Xerais e Específicas para cada praza que se cita de seguido e que se fan públicas nos seguintes termos: En cumprimento do establecido na L. R. B. R. L., faise público que por acordo da XGL de data 4 de Marzo de 2010, aprobouse a convocatoria e as bases xerais que rexerán a provisión, polo procedemento de concurso-oposición, das prazas de funcionarios e de persoal laboral fixo vacantes na relación de postos de traballo do Concello, de acordo coa oferta de emprego público 2010. A presente convocatoria e bases teñen por obxecto a regulación dos procesos selectivos de persoal para a provisión das prazas de funcionarios e de persoal laboral fixo vacantes na relación de postos de traballo do Concello, de acordo coa oferta de emprego público 2010, publicada no DOGA nº 47 de 9 de Marzo de 2011, polo procedemento de concurso-oposición: 1.- Para poder participar nos procesos selectivos será necesario reunir os requisitos que de seguido se relacionan, sen prexuízo do que establezan as respectivas bases específicas de cada unha das prazas ofertadas: a) Ter nacionalidade española, ou ser nacional dun Estado membro da Unión Europea, ou doutro Estado, de conformidade co establecido no artigo 57 da Lei 7/2007, do 12 de abril, do Estatuto Básico do Empregado Público. b) Ter cumpridos 16 anos e non exceder, no seu caso, da idade máxima de xubilación forzosa. c) Non padecer enfermidade, nin defecto físico, ou psíquico incompatible co desempeño das correspondentes funcións. d) Non estar separado/a do servizo de ningunha administración pública en virtude de expediente disciplinario, nin atoparse inhabilitado, por sentencia firme, para o exercicio das funcións públicas. e) Non estar incurso en causa de incapacidade ou incompatibilidade que determine a lexislación vixente. f) Estar en posesión do título académico esixido nas bases específicas de cada praza na data en que remate o prazo de presentación de instancias. No caso de titulacións obtidas no estranxeiro deberase ter a credencial que acredite a súa homologación. g) Calquera outro requisito que se fixe nas bases específicas de cada convocatoria.2.- Todos os requisitos esixidos no apartado anterior deberán posuílos os/as aspirantes o día que remate o prazo para presentar as solicitudes e conservalos, polo menos, ata a data do seu nomeamento como persoal do Concello, no seu caso.1.- As persoas que desexen participar nos procesos selectivos convocados deberán facelo constar mediante unha instancia dirixida ó Alcalde na que consten os datos do/da solicitante, domicilio, teléfono de contacto, DNI e proceso selectivo no que pretende participar. O feito de presentar solicitude de participación implica que o/a interesado/a reúne todos e cada un dos requisitos esixidos nestas Bases Xerais e nas bases específicas da praza á que se presentan, na data en que remate o prazo para a presentación de instancias.2.- A solicitude irá acompañada da seguinte documentación: - Fotocopia cotexada do DNI, ou do documento que acredite a súa nacionalidade. - Relación dos méritos que se aleguen, e os documentos acreditativos ou fotocopias cotexadas de todos e cada un dos méritos alegados que sexan puntuables, segundo as bases específicas que correspondan.3.- O prazo para presentar as solicitudes será de 20 días naturais contados a partir do día seguinte ó da publicación da convocatoria e publicación do texto íntegro das Bases no Boletín Oficial da Provincia. Tamén se publicará na páxina “web·. 4.- A presentación de solicitudes poderá facerse ben no rexistro xeral do Concello, ben en calquera das formas establecidas no art.38.4, da Lei 30/92 de réxime xurídico das administracións públicas e do procedemento administrativo común.5.- Os/as aspirantes con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para a realización dos exercicios nos que a adaptación fose necesaria. Os/as aspirantes, para poder participar en cada unha das probas selectivas convocadas, deberán aboar, en concepto de dereitos de exame, a cantidade estipulada nas bases específicas de cada unha das prazas convocadas, que se ingresarán nunha conta municipal. En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude, segundo o disposto na base terceira.1.- Finalizado o prazo de presentación de solicitudes, a Alcaldía, no prazo máximo dun mes, ditará resolución, declarando a lista provisional de admitidos/as, con especificación, no seu caso, dos motivos de exclusión, que se publicará no Boletín Oficial da Provincia e no taboleiro de anuncios do Concello, concedendo un prazo de 10 días contados a partir do seguinte ó de publicación da resolución para reclamacións ou para poder emendar, no seu caso, o defecto que motivase a exclusión.2.- As reclamacións serán aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma determinarase o lugar, data e hora de comezo do proceso selectivo, así como a composición do Tribunal. A referida resolución publicarase no taboleiro de anuncios do Concello.3.- O feito de figurar incluído/a na relación de admitidos/as non prexulga que se lles recoñeza ós/as interesados/as posuír os requisitos esixidos no proceso selectivo convocado, que deberán ser xustificados documentalmente no caso de superar as probas selectivas. Os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza aos órganos de selección será sempre a título individual, non podendo ostentarse esta en representación ou por conta de ninguén. [O número dos membros dos Tribunais nunca será inferior a cinco, así mesmo, a súa composición será predominantemente técnica e os vogais deberán posuír titulación ou especialización iguais ou superiores ás esixidas para o acceso ás prazas convocadas]. Os Tribunais Cualificadores estarán constituídos por: — Presidente. — Secretario. — Vogais que determine a convocatoria, incluíndo alomenos dous con profesións relacionadas coa, materia obxecto de exame. [De conformidade co artigo 60 da Lei 7/2007, de 12 de abril, do Estatuto Básico do Empregado Público, os órganos de selección serán colexiados e a súa composición deberá axustarse aos principios de imparcialidade e profesionalidade dos seus membros, e tenderase, así mesmo, á paridade entre muller e home. O persoal de elección ou de designación política, os funcionarios interinos e o persoal eventual non poderán formar parte dos órganos de selección]. A abstención e recusación dos membros do Tribunal será de conformidade co artigo 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. A fase de concurso, que non terá caracter eliminatorio, será a primeira obxecto de valoración. Publicada a lista de aspirantes admitidos, o Tribunal reunirase en sesión non pública para valorar os méritos alegados e debidamente acreditados. O resultado da valoración farase público mediante a súa exposición no taboleiro de anuncios do Concello, con anterioridade á realización do primeiro exercicio da fase de oposición e ata a resolución final do proceso. Nas Bases Específicas de cada praza, que completan estas Xerais, concretarase o baremo de valoración de méritos. En orde a comprobar a idoneidade dos/as candidatos/as, a fase de oposición constará de tres partes: un exercicio teórico, un exercicio práctico e unha proba de galego. A puntuación de cada exercicio atoparase calculando a media aritmética das puntuacións outorgadas por cada membro do Tribunal. Primeiro exercicio: proba teórica Será un exame teórico, de caracter obrigatorio e eliminatorio, consistente en contestar un cuestionario tipo test con varias respostas alternativas por pregunta, relacionadas coas materias que integran os temarios da oposición, que serán determinados nas correspondentes Bases Específicas, e que se desenvolverá nun tempo máximo de 30 minutos. Segundo exercicio: proba práctica Proba de caracter obrigatorio e non eliminatorio, consistente na realización dunha práctica relacionada coas funcións e características do posto a cubrir. A duración da mesma especifícase en cada unha das bases específicas que complementan estas bases xerais. Terceiro exercicio: proba de galego Será un exame de lingua galega, que terá caracter obrigatorio agás para os/as candidatos/as exentos, e non eliminatorio, e que consistirá na realización dunha tradución, sen dicionario, do castelán ó galego, dun texto que será facilitado polo Tribunal, nun tempo máximo de 30 minutos. Nas Bases Específicas que completan estas Xerais concretarase o sistema de cualificación dos distintos exercicios. En todo caso, a puntuación obtida na fase de concurso non se poderá aplicar para superar a fase de oposición. A cualificación final será a suma dos puntos obtidos na fase de oposición e na fase de concurso. Realizadas as valoracións, o Tribunal elevará á autoridade convocante as puntuacións obtidas no proceso selectivo e o nomo do/a aspirante que o superara e, cando proceda, proporá o correspondente nomeamento. O/A aspirante proposto/a achegará ante a Administración, no prazo de 20 días naturais dende o seguinte á súa publicación no taboleiro de anuncios do Concello, os documentos acreditativos das condicións de capacidade e requisitos esixidos na convocatoria. A resolución de nomeamento será adoptada pola Alcaldía a favor do/a aspirante proposto/a polo Tribunal, e deberá tomar posesión ou incorporarse no prazo dun mes a contar desde o seguinte a aquel en que se lle notifique o nomeamento. Se o/a candidato/a a quen lle correspondera o nomeamento non fora nomeado, ben por ter desistido ou por non reunir os requisitos esixidos, poderá nomearse ó/á seguinte candidato/a, por estrita orde de puntuación, que tivera superado o proceso selectivo. Calquera renuncia ou imposibilidade deberán constar por escrito, engadíndose a este expediente. Os Tribunais de cada proceso selectivo quedan facultados para interpretar as bases da convocatoria así como para resolver cantas dúbidas e incidencias presente a súa aplicación, e poderán adoptar os acordos necesarios procurando o bo desenvolvemento do proceso selectivo. As Bases Xerais e Específicas desta convocatoria e cantos actos administrativos deriven delas e das actuacións dos Tribunais poderán ser impugnadas nos casos e na forma establecidos pola Lei 30/92, do 26 de novembro, de Réxime Xurídico das Administracións Públicas e do procedemento administrativo común, modificado pola Lei 4/99. VALDOVIÑO a 9 de Marzo de 2011. A ALCALDESA Isabel Álvarez Diieguez ---------------------------------------------------------- Mediante acordo da Xunta de Goberno Local de data 04 de Marzo, aprobáronse as bases para a provisión en propiedade dunha praza de Auxiliar Administrativo, pertencente á escala de Administración Xeral, subescala auxiliar administrativa, grupo C, subgrupo C2, por promoción interna., o que se fai público para o seu coñecemento e aos efectos oportunos.1. Obxecto da convocatoria. Ten por obxecto esta convocatoria, a provisión en propiedade dunha praza de Auxiliar Administrativo, pertencente á escala de Administración Xeral, sub-escala auxiliar administrativa, grupo C, subgrupo C2, segundo a Lei 7/2007.2. Sistema. Promoción interna, por concurso oposición.3. Retribucións. As retribucións correspondentes ao grupo C, subgrupo C2, co nivel e coas características que figuran no cadro de persoal e relación de postos de traballo aprobados xunto co orzamento municipal, sen prexuízo da súa adaptación-modificación futura.4. Requisitos. Para participar nas probas de selección é necesario: a) Pertencer á escala de Administración Xeral, subescala de subalternos (alguacil-porteiro, conserxe) deste Concello. b) Ter unha antigüidade de, cando menos, dous anos na mencionada subescala de subalternos e estar no momento no que remate o prazo de presentación de instancias en situación de servizo activo neste Concello. c) Ter unha titulación mínima de graduado escolar ou equivalente.5. Instancias. a) Os aspirantes que desexen tomar parte no proceso selectivo, deberán facelo constar en instancia dirixida ao alcalde presidente do Concello de VALDOVIÑO, na que manifesten que reúnen todos e cada un dos requisitos establecidos na base 4 da convocatoria. b) As solicitudes presentaranse no Rexistro Xeral do Concello ou ben mediante o procedemento que regula o artigo 38.4 da Lei 30/1992, de 26 de novembro, de Réxime xurídico das administracións públicas e do procedemento administrativo común, no prazo de vinte días naturais contados a partires do día seguinte ao da publicación do anuncio desta convocatoria no Boletín Oficial da Provincia. c) Os solicitantes deberán ingresar na Tesourería municipal a cantidade de 12,00 euros en concepto de dereitos de exame. d) Achegaranse coa instancia, fotocopia do Documento Nacional de Identidade e os xustificantes dos méritos que desexen alegar para a fase de concurso, que deberán ser orixinais ou ben fotocopias compulsadas.6. Admisión de aspirantes e comezo das probas. Rematado o prazo de presentación de instancias, o alcalde dictará resolución no prazo máximo de vinte días, aprobando a lista provisional de admitidos e excluídos, que se publicará no Boletín Oficial da Provincia e no taboleiro de anuncios da Casa do Concello, indicando no seu caso as causas da exclusión e concedendo un prazo de dez días soltos a efectos de reclamacións. Ditas reclamacións, se as houbese, serán aceptadas ou rexeitadas na resolución pola que se aprobe a lista definitiva, a cal será pública na mesma forma indicada. Nesta resolución incluirase a composición do Tribunal, podendo determinar o lugar, hora e data de comezo dos exercicios. A citación persoal aos aspirantes, poderá substituír á publicación do lugar, data e hora do comezo das probas no Boletín Oficial da Provincia. Neste caso, deberá constar no expediente a xustificación de ter recibido a notificación. Asemade se efectuarán as notificacións a traverso da páxina “web” municipal.7. Tribunal cualificador. De acordo co establecido no artigo 60 da Lei 7/2007, de 12 de abril, de 12 de abril, do Estatuto básico do empregado público, constituirase un tribunal cualificador que tenderá á paridade entre homes e mulleres. A pertenza ao tribunal, órgano de selección, será a título individual, non podendo ostentar esta en representación ou por conta de ninguén; e non poderán formar parte do mesmo o persoal de elección ou de designación política, os funcionarios interinos e o persoal eventual. O tribunal cualificador estará constituído da seguinte forma: Presidente: Un funcionario da Corporación con habilitación de carácter estatal, ou funcionario en quen delegue. Secretario: Unha funcionaria do Concello. Vocais: * Catro funcionarios/as de Concellos da Comunidade Autónoma de Galicia, habilitados de carácter estatal, técnicos de grado medio ou administrativos. Para cada un dos membros do tribunal designarase un suplente, e todos os seus membros deberán posuír o nivel de titulación igual ou superior aos esixidos para o acceso á praza convocada. Todos os membros do tribunal cualificador terán voz e voto. O tribunal non se poderá constituír nin actuar, sen a asistencia de máis da metade dos seus membros, titulares ou suplentes, debendo figurar necesariamente, entre estes, o presidente e o secretario. A actuación do tribunal axustarase ás bases desta convocatoria. Non obstante, resolverá as dúbidas que poidan xurdir da súa aplicación e poderá tomar acordos para os supostos non establecidos nestas bases.8. Desenvolvemento do proceso selectivo. O procedemento selectivo constará de dúas fases: a primeira corresponderá á fase de concurso (que non terá carácter eliminatorio) e, a segunda, á fase de oposición. FASE CONCURSO. Será previa á de oposición, non terá carácter eliminatorio e avaliaranse os méritos alegados e acreditados documentalmente, de acordo ao seguinte baremo: a) Por servizos prestados nas Administracións Públicas, na subescala do grupo E, 0,20 puntos por cada ano, ata un máximo de 3 puntos. b) Por cursiños relacionados coa Administración Local e as tarefas do posto de traballo a desempeñar (informática, internet, arquivo, etc.) impartidos pola Deputación Provincial, outorgaranse 0,40 puntos por curso, máximo de 2 puntos. c) Por formación académica superior á esixida para acceder á praza convocada: Por posuír o título de bacharelato superior, FPII ou equivalente, 1 punto. d) Por cursos oficiais de linguaxe galega: Curso de iniciación ao galego, 0,5 puntos. Curso de perfeccionamento do galego ou máis, 1 punto. No caso de ter os dous, unicamente se estimará o de maior puntuación. FASE OPOSICIÓN. Constará dos seguintes exercicios: a) Primeiro exercicio: De carácter obrigatorio e eliminatorio. Consistirá en contestar a un cuestionario de corenta preguntas con respostas alternativas sobre o contido do programa que figura como anexo desta convocatoria, nun tempo máximo de unha hora. Para superar este exercicio será preciso ter un mínimo do 50% de respostas correctas. b) Segundo exercicio: De carácter obrigatorio. Consistirá en desenvolver un suposto práctico informático a realizar nun ordenador, coas funcións da praza obxecto da convocatoria, nun tempo máximo de trinta minutos. c) Terceiro exercicio: De carácter obrigatorio. Consistirá na traducción do castelán ao galego dun texto facilitado polo Tribunal, no tempo máximo de trinta minutos. Quedarán exentos aqueles aspirantes que acrediten estar en posesión de certificado homologado pola Xunta de Galicia. *(Unha ou máis probas do proceso selectivo realizaranse exclusivamente en lingua galega para a totalidade dos aspirantes, de acordo co artigo 35 do Decreto lexislativo 1/2008, do 13 de marzo) 9. Cualificación das probas. Os tres exercicios obrigatorios e eliminatorios, cualificaranse ata un máximo de dez puntos, sendo eliminados os opositores que non acaden un mínimo de cinco puntos en cada un deles. A puntuación total obterase sumando a obtida en todos os exercicios. As cualificacións dos aspirantes aprobados en cada exercicio publicaranse, o mesmo día no que se acorden, no taboleiro de anuncios do Concello. A puntuación final e definitiva do concurso oposición será o resultado da suma total das cualificacións obtidas na fase de concurso e na fase de oposición.10. Relación de aprobados e proposta do tribunal. O tribunal, rematada a cualificación das probas, publicará a relación de aprobados, por orde de puntuación, no taboleiro de anuncios da Casa do Concello.0 tribunal non poderá, en ningún caso, aprobar ou declarar que superaron as probas selectivas un número de aspirantes superior ao numero de prazas convocadas, que é de unha, e elevará dita relación á Alcaldía-Presidencia, para que formule o nomeamento pertinente. Calquera proposta que contradiga o anterior, será nula de pleno dereito.11. Nomeamento e toma de posesión. A resolución de nomeamento será adoptada polo alcalde a prol do aspirante proposto polo tribunal cualificador. O nomeamento notificarase ao interesado, que deberá tomar posesión dentro do prazo máximo de un mes, a contar desde a publicación do nomeamento.12. Impugnación e recursos. As presentes bases e todos os actos derivados desta convocatoria e a súa resolución, poderán ser impugnados polos interesados, de acordo co previsto na Lei 30/1992, de 26 de novembro, de Réxime xurídico das administracións públicas e do procedemento administrativo común. Tema 1.-A Constitución española de 1978. Características e estructura. Principios xerais. Tema 2.-Dereitos e deberes fundamentais dos españois. O Tribunal Constitucional. O Mirta Susana Gonzalez Novelles Aparici. Tema 3.-A Coroa. As Cortes Xerais: composición, atribucións e funcionamento. Tema 4.-A Administración do Estado: O Goberno, O Presidente do Goberno. Os Ministros. Tema 5.-A organización territorial do Estado. As Comunidades Autónomas. A Administración Local. Tema 6.-O Estatuto de Autonomía de Galicia. O Parlamento de Galicia. A Xunta e o seu presidente. Os Conselleiros. O Maria Ricarda Tao Ridorsa. Tema 7.-A Administración local. Entidades que comprende. Regulación actual. Tema 8.-O concello. O termo municipal. A poboación e o empadroamento. Tema 9.-O alcalde. Os concelleiros. Tema 10.-O Concello Pleno. A Xunta de Goberno Local. Delegacións. Comisións informativas. Tema 11.-Os órganos colexiados locais: convocatorias, orde o día, actas e certificacións de acordos. Tema 12.-0 procedemento administrativo local. Principios xerais. O rexistro de entrada e saída de documentos. Comunicacións e notificacións. Tema 13.-Ordenanzas e regulamentos municipais. Os tributos locais. Clases. Procedemento de elaboración e aprobación. Tema 14.-O orzamento das entidades locais. Concepto. Clasificación de ingresos. Clasificación de gastos. Procedemento de aprobación. Tema 15.-Os contratos administrativos na esfera local. Selección do contratista e adxudicación dos contratos. Tema 16.-Os bens das entidades locais. Concepto. Clasificación. Tema 17.-Facendas locais: clasificación dos ingresos. Ordenanzas fiscais. Tema 18.-O Estatuto básico do empregado público. Clases de persoal ao servizo das administracións públicas. A función pública local: Clases de funcionarios. Tema 19.-Réxime xurídico dos funcionarios locais. Formación e perfeccionamento. A carreira administrativa. Situacións administrativas. Dereitos e deberes dos empregados públicos locais. Réxime económico. Responsabilidade e réxime disciplinario. Tema 20.0 Concello de VALDOVIÑO. Descrición e división territorial. Servizos públicos municipais de VALDOVIÑO. Valdoviño, 9 de Marzo de 2011. A ALCALDESA Isabel Álvarez Dieguez ------------------------------------------------------------- 2.- CONVOCATORIA E BASES REGULADORAS DO PROCESO DE SELECCIÓN, POR CONCURSO-OPOSICIÓN LIBRE, PARA COBERTURA EN PROPIEDADE, DUNHA PRAZA DO POSTO DE TÉCNICO DE XESTIÓN ECONÓMICA DO CONCELLO DE VALDOVIÑO PRIMEIRA.- Obxecto das presentes Bases O obxecto da presente convocatoria é a contratación en réxime laboral para a provisión dunha praza de técnico de xestión económica grupo A2, escala Admón. Especial, dotada coas retribucións correspondentes ó grupo A, subgrupo 2, complemento de destino Nivel 20 (art.76 e concordantes da lei 7/2007), a través do procedemento de concurso-oposición libre para presta-los seus servizos ó Concello, ocupando en propiedade unha praza actualmente vacante no cadro de persoal laboral deste Concello. Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: - Ser español/a ou nacional doutro Estado membro da Comunidade Europea nos termos previstos nos art.57 e 58 da Lei 7/2007 pola que se deroga a Lei 17/1993, do 23 de decembro, sobre acceso a determinados sectores da Función pública dos nacionais dos demais membros da Comunidade Europea. Poderán participar nos procesos selectivos nacionais doutros Estados da Unión europea e/ou extranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei Orgánica 4/2000 de 11 de xaneiro, sobre dereitos e liberdades dos estranxeiros en España. - Ter cumpridos os 16 anos de idade e non exceder da idade máxima de xubiliación forzosa (modificación introducida polo art.56.1. c) da lei 7/2007). - Estar en posesión do título de diplomado universitario ou ter superado con éxito o primero ciclo dunha licenciatura. - Non padecer enfermidade nin defecto físico que impida o normal desenvolvemento das funcións correspondentes a dita praza. Acreditarase mediante declaración xurada (ou na declaración da Instancia adxunta as presentes Bases). As persoas con minusvalías deberán aportar certificación do correspondente organismo, facéndoo constar asemade na instancia, sinalando si precisan adaptacións para realización das probas e espeficiando tales adaptacións. - Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da Instancia adxunta as presentes Bases) As instancias solicitando tomar parte no proceso selectivo dirixiranse á Sra. Alcaldesa-Presidente do Concello, presentándose preferentemente no REXISTRO XERAL do mesmo, no prazo de 20 días naturais, contados a partir do seguinte ao da publicación de anuncio de convocatoria no Boletín Oficial da Provincia, toda vez se teñan publicadas as bases no taboleiro de edictos da Corporación, así como complementariamente na web. Municipal. No caso de utilizar calquera outro dos medios legalmente permitidos (correo certificado, xanela única.) deber remitir por Fax (981 487 294) a Instancia selada no prazo de presentación establecido. A instancia irá inescusábelmente acompañada da seguinte DOCUMENTACIÓN: - Fotocopia cotexada do DNI (no seu defecto, resgardo do DNI, pasaporte ou carné de conducir). - Fotocopia cotexada da titulación requirida para o acceso ao posto - Declaración xurada específica dos requisitos contemplados na Base 2º d) e ) ou, no seu caso, declaración contida no Modelo de Instancia adxunto as presentes Bases. Expirado o prazo de presentación de instancias a Alcaldía-Presidencia dictará Resolución, pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación. No caso de non existires aspirantes excluidos, poderase elevar a definitiva a listaxe provisional na mesma resolución, dando inicio ao proceso selectivo.4.1.- Publicarase no taboleiro de Edictos da Casa do Concello a relación definitiva de aspirantes admitidos e excluídos, a composición nominativa do Tribunal cualificador cos titulares e suplentes e o lugar, composto en base ao principio de idoneidade e especialidade. Asemade, na mesma resolución determinarase o día e hora de comezo do proceso selectivo. Comezado este, a publicación dos sucesivos anuncios para a celebración das probas restantes, así coma a listaxe dos aspirantes aprobados en cada exercicio, efectuarase no taboleiro de Edictos da Casa do Concello e, sempre que sexa posible técnicamente, na páxina web municipal.4.2.- Coa finalidade de facilitar o acceso á información dos aspirantes e, sempre con carácter complementario, tanto as Convocatorias e Bases, como os anuncios de cualificacións, chamamento a exercicios, etc serán publicadas na web municipal, toda vez sexa realizada a publicación no taboleiro de Edictos. Asemade, tamén aparecerán as cualificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na web municipal non terán validez a efectos de cómputo de prazos e, asemade, a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado establecido na Convocatoria. Os restantes usos dos datos persoais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na lei 15/1999, de 13 de decembro. Como normas xerais no desenvolvemento do proceso selectivo, establécense as seguintes: 4.3.- Baixo ningunha circunstancia facilitarase información telefónica dende o Servizo central de Información sobre prazos de presentación de instancias, documentación, listaxes de admisión de aspirantes, chamamento a exercicios, cualificacións obtidas ou similares. As consultas sobor o contido das Bases ou sobre posibles interpretacións, dúbidas e/ou cuestións incidentais únicamente poderán ser atendidas polo Dpto. de Secretaría xeral (telefonicamente ou por escrito). Calquera outra cuestión ou incidencia relativa ao desenvolvemento do proceso selectivo será resolta polo Tribunal cualificador designado no proceso selectivo.4.4.- Os aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal.4.5.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orden alfabética, segundo Resolución de 26 de xaneiro de 2010, da Secretaría Xeral de Admón. Pública (BOE nº 31 de 5 de febreiro 2010), isto é, comezarase por aqueles aspirantes que o primeiro apelido comece pola letra "J". No suposto de que non exista aspirante ningún co primeiro apelido que comece pola letra "J" pasarase á letra "K" e así sucesivamente.4.6.- O Tribunal poderá requirir aos aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas, velarase polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, polo Secretaria/o actuante do Tribunal debendo identificarse nese momento unicamente ante este membro do Tribunal, coa mesma acreditación identificativa que a mencionada enriba.4.7.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase da mesma previa audiencia do interesado, comunicándollo no mesmo día á autoridade que convocou o proceso selectivo. O procedemento de selección, incluirá unha fase de Concurso e outra de Oposición. A.- A fase previa de concurso non terá carácter eliminatorio e a puntuación obtida nel non poderá aplicarse para superar os exercicios da fase de oposición. A avaliación do concurso tampouco determinará, por si mesma, o resultado do proceso selectivo. Consistirá na cualificación dos méritos seguintes: Nesta fase de concurso avaliaranse os méritos profesionais dos/das aspirantes, de acordo co baremo establecido para esta finalidade, tendo en conta e ponderando os méritos que sirvan para acreditar unha cualificación práctica e experimental en relación cos cometidos propios da praza e posto a desempeñar. BAREMO DA FASE DE CONCURSO I.- EXPERIENCIA PROFESIONAL. Experiencia profesional por prácticas ou pasantías prestados en áreas administrativa ou económica, no sector privado ou público, a razón de 0,10 puntos por cada mes efectivamente traballado. Experiencia profesional por servizos prestados en áreas de administración no sector privado, a razón de 0,15 puntos por mes de traballo. Experiencia profesional por servizos prestados en áreas de administración nunha administración pública, a razón de 0,30 puntos por mes efectivamente traballado. A puntuación máxima que se atribuirá a cada aspirante neste apartado de experiencia profesional (I) é de 5,00 puntos. II.- FORMACIÓN PROFESIONAL E TITULACIÓN. Os cursos ou seminarios de formación e perfeccionamento, dos que os interesados posúan certificado ou credencial de asistencia, convocados ou homologados por centros públicos ou organismos especializados, valoraranse segundo a seguinte escala: -De ata 10 horas: 0,20 puntos. -De 11 a 75 horas: 0,50 puntos. -De máis de 75 horas: 1 punto. Pola posesión dunha licenciatura ou título de grao: 1 punto. A puntuación máxima que se atribuirá a cada aspirante neste apartado de formación profesional (II) é de 5,00 puntos. B.- A fase de Oposición constará dos seguintes exercicios: 1º Suposto práctico.2º Proba teórica. Ambas en idioma galego.3º Proba de galego. Os exercicios serán realizados na mesma xornada concedendo aos aspirantes un descanso mínimo de 30 minutos entre eles. A OPOSICIÓN consistirá en tres exercicios, 1º EXERCICIO: SUPOSTO PRÁCTICO: carácter eliminatorio. Puntuación máxima 60 puntos, puntuación necesaria para o superar 30 puntos. Consistirá na realización dunha proba de capacitación relacionada coas funcións e nivel de dificultade propias do posto convocado, técnico de xestión económica, na que os aspirantes desenvolverán por escrito un suposto planteado polo Tribunal e relacionado co temario Anexo á convocatoria. A duración do exercicio non superará as dúas horas e media, permitíndose a utilización de apoio bibliográfico e/ou documental, sempre previa aprobación dos membros do tribunal. Finalizado o tempo concedido o Tribunal poderá solicitar a lectura do exercicio aos aspirantes, que deberán ceñirse á exposición escrita realizada, quedando o Tribunal capacitado para realizar canta pregunta considere oportuna en relación ao exercicio.2º EXERCICIO: PROBA TEÓRICA: carácter non eliminatorio e obrigatorio. Puntuación máxima 40 puntos. Este exercicio consistirá nunha proba escrita, de duración nunca superior a cento cincuenta minutos, na que o Tribunal proporá o desenvolvemento de dous temas relacionadas co temario Anexo á presente, un da parte xeral e outro da parte específica. A proba será realizada en lingua galega en cumprimento das modificacións introducidas á Lei 4/1988 da Función pública de Galiza (art.33 da lei 13/2007 de 27 de xullo- DOGA 27 de agosto). 3º EXERCICIO: PROBA DE LINGUA GALEGA: Carácter eliminatorio. A calificación que se obterá neste apartado será de apto/a ou non apto/a. Consistirá na realización dun exercicio de lingua galega nun tempo máximo de trinta minutos. Estarán exentos de realizar este exercicio os aspirantes que aporten o título de Celga 4 ou equivalente. O tribunal nomearase de conformidade co artigo 55.1. c) e d) e art.60 da lei 7/2007 do Novo Estatuto do empregado Público e estará composto do seguinte xeito: Presidente: Titular: Funcionario da Administración Pública. Suplente: funcionario da Administración Pública en quen delegue. Secretario que actuará con voz e voto: Funcionario da Administración Pública. Suplente: funcionario da Administración pública en quen delegue. Vocais: O tribunal compoñerase garantindo a composición eminentemente técnica e paritaria deste órgano colexiado (en base ao principio de especialidade/idoneidade). Asemade, garantirase a composición impar deste órgano de selección, cun mínimo de 5 membros (incluidos Presidente e Secretario), designándose polo tanto 3 vocais titulares e 3 suplentes: Tres funcionarios ou persoal laboral fixo designados pola Alcaldía. O Presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindíbel a asistencia do Presidente e do Secretario. As decisións adoptaranse por maioría de votos dos membros asistentes, resolvendo en caso de empate o voto de calidade do Presidente. Os vocais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/91, e percibirán as gratificacións correspondentes segundo o Real Decreto 462/2002, e as Bases de execución do Orzamento municipal do 2010.7.1.- A cualificación de cada exercicio publicarase no taboleiro de Edictos do Concello, constando unicamente a cualificación numérica dos aspirantes que superen o exercicio correspondente, así como o chamamento para realización do seguinte exercicio. Complementariamente será publicada na web municipal, aos meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Rematada a cualificación dos aspirantes, esta determinará a proposta do Tribunal. cualificador, elevando á Sr. Alcalde-Presidente a correspondente proposta de nomeamento 7.3 - De non superar as probas establecidas ningún aspirante, o Tribunal poderá declarar deserta a praza convocada, así como para determinar unha listaxe de reservas cos aspirantes que, superando os exercicios de caracter eliminatorio, non acadaran a maior puntuación (coa finalidade de cubrir rexeitamentos, baixas e outras vacantes temporais de natureza similar e/ou de postos asimilados ao convocado). 7.4.- O/a aspirante proposto/a deberá presentar dentro do prazo máximo de 5 días naturais (a contar desde o día seguinte a aquel en que se fixo pública a listaxe final de puntuacións coa propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida polo Dpto. de Persoal co fin de efectuar o nomeamento como persoal funcionario. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. Estas bases, a súa convocatoria e cantos actos administrativos deriven das mesmas, así coma as actuacións do Tribunal, poderán ser impugnadas polos interesados nos casos e na forma establecidos pola Lei de Réxime das Administracións Públicas e do Procedemento Administrativo Común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos, previstos ou non, nestas bases, sendo en todo caso aplicábel para o non previsto na presente convocatoria o Real Decreto RD 364/95 de 10 de marzo; a Lei 7/1985, de 2 de abril; o Real Decreto Lexislativo 781/1986, de 18 de abril, RD 896/91 e demais normas concordantes de xeral aplicación mentres no se opoñan ao establecido polo marco legal estatal, Lei 7/2007 de 13 de abril e Lei 13/2007 de modificación da Lei 4/1988 da Función pública de Galicia. PARTE XERAL Tema 1.- A Constitución Española de 1978. Estrutura e principios xerais. O modelo económico da Constitución Española. O Tribunal Constitucional. A reforma da Constitución. Tema 2.- Dereitos e Deberes fundamentais dos españois. A súa garantía e suspensión. Tema 3.- A Organización do Estado na Constitución: organización institucional ou política e organización territorial. A Coroa. As Cortes Xerais: referencia ó Defensor do Pobo e ó Tribunal de Contas. Tema 4.- O Poder Xudicial: principios constitucionais. Organización xudicial en España. O Consello Xeral do Poder. Xudicial. O Ministerio Fiscal. Tema 5.- O goberno e a Administración. Relacións do Goberno coas Cortes Xerais. Tema 6.- O Estatuto de Autonomía. A Xunta de Galicia. Tema 7.- A Lei de normalización lingüística de Galicia. Tema 8.- Efectos da integración europea sobre o Ordenamento Xurídico Español.- Fontes do dereito comunitario. Relacións entre o dereito comunitario e o ordenamento xurídico español. Tema 9.- Principios de actuacións da Administración Pública: eficacia, xerarquía, descentralización, desconcentración, coordinación, boa fe e confianza lexítima. Tema 10.- Sometemento da Administración á Lei e ó Dereito. Fontes do Dereito Administrativo: especial referencia á Lei e ós Reglamentos. Tema 11.- A relación xurídico-administrativa. Concepto. Suxeitos: a Administración e administrado. Capacidade e representación. Dereitos do administrado. Os actos xurídicos do administrado. Tema 12.- O procedemento administrativo: concepto e clases. A súa regulación no Dereito positivo: principios informadores. As fases do procedemento administrativo: iniciación, ordenación, instrucción e terminación. O silencio administrativo. Tema 13.- Dimensión temporal do procedemento. Os procedementos especiais: reclamacións previas ó exercicio de accións civís e laborais; a potestade sancionadora e outos procedementos. Tema 14.- O acto administrativo: concepto, clases e elementos. Motivación e notificación. Tema 15.- Eficacia dos actos administrativos. Executividade e execución forzosa. Suspensión. Validez e Invalidez do acto administrativo. Convalidación, conservación e conversión. Tema 16.- A Revisión dos actos administrativos. Revisión de oficio. Os recursos administrativos: principios xerais. O recurso contencioso-administrativo. Tema 17.- Formas da acción administrativa, con especial referencia á Administración Local. A actividade de Fomento. A actividade de Policía: as licenzas. O Servizo Público Local: formas de xestión do servizo público local. Tema 18.- A intervención administrativa na propiedade privada. A expropiación forzosa. Tema 19.- A responsabilidade da Administración Pública: Evolución histórica e situación actual. PARTE ESPECÍFICA Tema 20.- O Municipio: concepto e elementos. O termo municipal. A poboación: especial referencia ó empadroamento. Tema 21.- A Organización Municipal. Competencias. Tema 22.- A Provincia. Organización provincial. Competencias. Tema 23.- Outras Entidades Locais. Mancomunidades, Comarcas ou outras entidades que agrupen varios municipios. As áreas Metropolitanas. As entidades de ámbito territorial inferior ó municipal. Tema 24.- Relacións das Entidades Locais coas restantes Administracións Territoriais. A Autonomía Local. Tema 25.- Ordenanzas, Regulamentos e Bandos. Procedemento de elaboración e aprobación. Infraccións. Tema 26.- O persoal ó servizo das Entidades Locais: Funcionarios, Persoal Laboral, Persoal Eventual e Persoal Directivo Profesional. Tema 27.- Réxime xurídico do persoal das Entidades Locais: Dereitos e deberes. Réxime disciplinario. Situacións administrativas. Incompatibilidades. Tema 28.- Os bens das entidades Locais. O dominio público. O patrimonio privado das mesmas. Tema 29.- Os contratos administrativos na esfera local. A selección do contratista. As garantías e responsabilidade na contratación. Execución, modificación e suspensión. A revisión de prezos. Invalidez dos contratos. Extinción dos contratos. Tema 30.- Especialidades do procedemento administrativo local. O Rexistro de Entrada e Saída de documentos: requisitos na presentación de documentos. Comunicacións e notificacións. Tema 31.- Funcionamento dos Órganos colexiados locais: réxime de sesións e acordos. Actas e certificacións de acordos. As resolucións do Presidente da Corporación. Tema 32.- A lexislación sobre o réxime do solo e ordenación urbana: evolución e principios inspiradores. A lexislación básica estatal. Tema 33.- A actividade financeira. A Lei xeral tributaria: principios. Tema 34.- O Orzamento: principios orzamentarios. A Lei Xeral orzamentaria. Tema 35.- A Facendas Locais. Clasificación dos ingresos. As ordenanzas fiscais. Tema 36.- Ingresos tributarios: impostos, taxas e contribucións especiais. Os prezos públicos. Tema 37.- O imposto sobre bens inmobles. O imposto sobre actividades económicas. O imposto sobre construccións, instalacións e obras. O imposto sobre vehículos de tracción mecánica. O imposto sobre incremento de valor dos terreos de natureza urbana. Tema 38.- Actividade subvencional das Administracións Públicas. Procedementos de concesión e xestión das subvencións. Reintegro de subvencións. Especial referencia ó Concello de Valdoviño. Tema 39.- Os Orzamentos das Entidades Locais. Principios, integración e documentos de que constan. Proceso de aprobación do orzamento local. Principios xerais de execución do orzamento. Modificacións orzamentarias: os créditos extraordinarios e os suplementos de crédito, as transferencias de créditos e outras figuras. Liquidación do orzamento. Tema 40.- O gasto público local: concepto e réxime legal. Execución dos gastos públicos. Contabilidade e contas. Tema 41.- Relación xurídica tributaria: concepto e elementos. Feito impoñible. Devengo. Exencións. Tema 42.- Suxeito activo. Suxeito pasivo. Responsable. A solidariedade: extensión e efectos. O domicilio fiscal. A representación. A transmisión da débeda. Tema 43.- As bases impoñible e liquidable. O tipo de gravamen. A cuota e a débeda tributaria. Tema 44.- A extinción da obriga tributaria. O pago. Outras formas de extinción das débedas tributarias: enumeración e réxime xurídico. A prescrición. Tema 45.- O pago das débedas tributarias. Medios de pago. Lexitimación para efectuar o pago e competencia para o cobro. Lugar de pago. Tempo de pago en período voluntario. A imputación de pagos. Efectos do pago e consecuencias da falta de pago e consignación. Tema 46.- Aprazamento e fraccionamento do pago. Solicitude. Tramitación e resolución. Garantías. Interese de demora. Impago da débeda. Tema 47.- O procedemento de recadación en período voluntario. Ingresos a través das entidades colaboradoras na recadación. Recadación de débedas de vencemento periódico e notificación colectiva. Tema 48.- O procedemento de recadación en vía de constrinximento: iniciación, títulos para a execución e providencia de constrinximento. Execución das garantías, embargo e enaxenación. Aplicación e imputación da suma obtida. Remate do procedemento. Impugnación do procedemento. Tema 49.- As infraccións tributarias: concepto e clases. As sancións tributarias: clases e criterios de graduación. Procedemento sancionador. Extinción da responsabilidade por infraccións. Tema 50.- A revisión en vía administrativa dos actos de xestión tributaria. Procedementos especiais de revisión. O recurso de reposición. As reclamación económico-administrativas. Tema 51.- As sociedade mercantís en xeral. Concepto legal de sociedade mercantil. Clases. Disolución e liquidación de sociedades. O Rexistro mercantil. Tema 52.- A sociedade comanditaria. A sociedade de responsabilidade limitada. A sociedade anónima. Tema 53.- O contrato mercantil. Doutrina xeral dos contratos mercantís. Tema 54.- A compravenda mercantil: Concepto. Contido do contrato. Compravendas especiais. Tema 55.- Contratos de distribución. Contrato de concesión mercantil. O contrato de franquicia. O contrato de suministro. O contrato estimatorio. Tema 56.- O contrato de comisión. O contrato de axencia. O contrato de mediación. Contratos de asistencia técnica especial. Contratos publicitarios. Tema 57.- Contratos de financiación.- O préstamo mercantil. O contrato de leasing. O contrato de factoring. Tema 58.- Contratación no mercado do crédito.- Conta corrente bancaria. Operacións bancarias activas e pasivas. Tema 59.- Títulos valores. Letra de cambio. A relación causal e formal na letra de cambio. A circulación da letra de cambio. A aceptación e o aval. O protesto. Tema 60.- Evolución do dereito concursal. Declaración de concurso. Solicitude de declaración de concurso. Administración concursal e efectos sobre o acreedor. Masa activa e masa pasiva. Tema 61.- O contrato de traballo. Consentimento, obxecto e causa. Forma. Tema 62.- A extinción do contrato: Por despedimento disciplinario e a potestade disciplinaria. Por imposibilidade ou onerosidade sobrevindas. Por cumprimento e vontade do traballador. Tema 63.- O dereito de folga. Exercicio do dereito de folga. Delimitación e efectos da folga ilícita. Valdoviño, 09 de Marzo de 2011 A Alcaldesa ------------------------------------------------------------------------ PRIMEIRA: OBXECTO DA CONVOCATORIA É obxecto da presente convocatoria e bases a provisión, en réxime administrativo, dunha praza de funcionario, Operario - Servizos Múltiples (Grupo 8. C. D.7), pertencente a Escala Sewrvizos Especiais, polo procedemento de concurso-oposición, enmarcada no proceso de consolidación de emprego aprobado pola Xunta Goberno Local de 29 Decembro de 2010. SEGUNDA: DESCRICIÓN DO POSTO DE TRABALLO O posto de traballo a cubrir implica a realización das funcións propias do Departamento de Obras, Mantemento e Servizos, entre as que figuran: - Realización de pequenas obras de albanelería, electricidade, fontanería e/ou carpintería. - Limpeza de vías públicas e conservación de parques e xardíns. - Axuda na prestación de servizos municipais. - Conservación de edificios e instalacións municipais. - Traslado de mobiliario. - Actividades preparatorias de actos con intervención municipal. - Tarefas de vixilancia e control de instalacións municipais e conserxería. - Coñecemento físico do municipio de Valdoviño, viais de comunicación, parroquias., redes de servizos básicos etc. TERCEIRA: REQUISITOS DOS ASPIRANTES Ademais dos que figuran na base sexta das Bases Xerais que regulan esta convocatoria, os/as aspirantes deberán estar en posesión ou en condición de obter o certificado de escolaridade na data de remate do prazo de presentación de solicitudes. CUARTA: DEREITOS DE EXAME Os/as aspirantes deberán aboar, en concepto de dereitos de exame, a cantidade de 20 €uros. QUINTA: COMPOSICIÓN DO TRIBUNAL Descrito na base sexta das Bases Xerais que rexen esta convocatoria. Formará parte do Tribunal alomenos 2 técnicos relacionados coa actividade de operario, preferentemente Aparellador ou Arquitecto. SEXTA: FASE DE CONCURSO Esta fase terá unha puntuación máxima de 4 puntos, equivalentes ó 40% da puntuación final do proceso selectivo. A valoración dos méritos alegados e acreditados en tempo e forma polos/as aspirantes farase de acordo co seguinte baremo: a) Por servizos prestados na Administración Pública como peón de servizos: 0.050 puntos por mes traballado. Estes méritos acreditaranse mediante certificación expedida pola entidade local na que constarán as circunstancias acreditativas dos mesmos. b) Por servizos prestados como peón de servizos en calquera outra administración local: 0.040 puntos por mes traballado. Estes méritos acreditaranse mediante certificación expedida pola entidade local na que fosen prestados os servizos, debendo constar nesta as circunstancias acreditativas dos mesmos. c) Por servizos prestados en calquera outra Administración distinta da local: 0,020 puntos por mes traballado. SÉTIMA: FASE DE OPOSICIÓN A fase de oposición constará de tres exercicios: unha proba teórica, unha proba práctica e unha proba de galego. Esta fase terá unha puntuación máxima de 6 puntos, equivalentes ó 60% da puntuación final. Os/as aspirantes serán convocados/as para cada exercicio en chamamento único, sendo excluídos da oposición os/as que non comparezan. Os/as aspirantes deberán acreditar a súa personalidade coa exhibición do DNI.1º.- Primeiro exercicio: proba teórica, de caracter obrigatorio e eliminatorio, suporá o 30% da puntuación final, máximo 3 puntos. O exercicio consistirá en contestar por escrito un cuestionario de 20 preguntas tipo test con 3 respostas alternativas, a contestar nun período de 30 minutos, sobre os temas que integran o programa que figura no anexo destas bases, sendo preciso contestar correctamente un mínimo de 11 preguntas para superalo.2º.- Segundo exercicio: proba práctica, de caracter obrigatorio e eliminatorio, suporá o 25% da puntuación final, máximo 2,5 puntos. O exercicio consistirá na realización dunha proba práctica, determinada polo tribunal e relacionada coas funcións propias do posto de traballo nun tempo máximo de 15 minutos por aspirante.3º.- Terceiro exercicio: proba de galego, de caracter non eliminatorio e obrigatorio agás para os/as aspirantes que poidan acredita-lo nivel de iniciación de lingua galega, suporá o 5 % da puntuación final. Máximo 0,5 puntos. O exercicio consistirá na tradución, sen dicionario, do castelán ó galego, dun texto que será facilitado polo tribunal, nun tempo máximo de 30 minutos. Os/as aspirantes que poidan acreditar o nivel de iniciación de lingua galega deberán presentar a documentación acreditativa do mesmo, debidamente compulsada, xunto coa solicitude para participar neste proceso selectivo, e recibirán automaticamente os 0,50 puntos nos que está valorada a proba. OITAVA: RELACIÓN DE APROBADOS, PRESENTACIÓN DE DOCUMENTOS E NOMEAMENTO Rematada a cualificación dos/as aspirantes o tribunal publicará a relación de aprobados por orde de puntuación. A relación de aprobados confeccionarase cos/as aspirantes que, sumando tódalas fases do procedemento de selección, obteñan a maior puntuación sen que, en ningún caso o número de aspirantes aprobados poida exceder o número de prazas convocadas. O/a aspirante proposto/a presentará, na secretaría do Concello, no prazo de 20 días naturais dende o seguinte ó da publicación da proposta, os seguintes documentos: a) Fotocopia do seu documento nacional de identidade, que se deberá presentar xunto co orixinal para ser debidamente compulsado. b) Declaración xurada de non estar separado/a mediante expediente disciplinario do servizo de ningunha Administración Pública, nin estar inhabilitado/a para o exercicio das funcións públicas. c) Declaración xurada de non estar incurso/a en ningunha causa de incapacidade ou incompatibilidade de conformidade coa lexislación vixente e referido ó momento da súa toma de posesión. d) Certificado médico oficial acreditativo de posuír a capacidade funcional para o desempeño das tarefas habituais da praza á que aspira. Se dentro do prazo indicado, e excepto causa de forza maior, o/a aspirante proposto/a non presenta a documentación esixida, quedarían anuladas tódalas actuacións, perdendo todo o dereito ó seu nomeamento, sen prexuízo da responsabilidade na que puidesen incorrer por falsidade ou calquera outra. Cumpridos os citados requisitos, pola Alcaldía efectuarase o nomeamento do/a aspirante proposto/a, que deberá tomar posesión no prazo dun mes contado dende o seguinte ó da notificación do nomeamento, quedando en situación de cesante cando, sen causa xustificada, non o fixese dentro do prazo indicado. TEMARIO PEÓN DE SERVIZOS PARTE COMÚN: 1.- A Constitución española de 1978. Principios xerais.2.- O Estatuto de Autonomía de Galicia. Principios xerais e estrutura.3.- O Municipio: organización municipal. Competencias da Administración Local. PARTE ESPECÍFICA: 4.- A prevención de riscos laborais. Riscos, medidas preventivas e equipos de protección individual.5.- Xeneralidades da instalación de fontanería. Ferramentas empregadas.6.- Fundamentos básicos de albanelería e pintura. Materiais máis empregados na construción.7.- Ferramentas e útiles de albanelería.8.- Carpintería: nocións básicas e ferramentas.9.- Electricidade: nocións básicas, xeneralidades da instalación e ferramentas.10.- Valdoviño: instalacións e equipamentos públicos. En VALDOVIÑO, a 9 de Marzo de 2010.- A Alcaldesa. Asdo: María Isabel Álvarez Diéguez